На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018 и 31/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2019. годину („Службени лист града Ниша“ број 112/2018,58/2019) и предлога Службе за буџет, финансије и пореску администрацију број 400-970/19-IV/01 од 03.10.2019. године,

Општинско веће општине Гаџин Хан на седници одржаној 03. октобра 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2019. годину (“Службени лист града Ниша” број 112/2018, 58/2019):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 76.**

**Економска класификација 499000 - Средства резерве**

**ОДОБРАВАЈУ СЕ** средства у износу од **8.000,00** динара (осамхиљададинара) Општинском већу општине Гаџин Хан за трошкове управног спора пред Управним судом у Нишу.

1. Средства из тачке 1. овог предлога распоредити у оквиру

**Раздео 3**

**Програм 16 – Политички систем локалне самоуправе**

**2101-0002 – Функционисање извршних органа**

**Функција 110 - Опште услуге**

**Позиција 35/1.**

**Економска класификација 483000 – Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2019. годину и финансијског плана Општинског већа општине Гаџин Хан утврђено је да не постоји позиција 35/1, економска класификација 483100-Новчане казне и пенали по решењу судова и нису планирана средства за судске трошкове. Пресудом Управног суда Одељења у Нишу број П-1 У.16949/17 од 29.08.2019. године наложено је Општинском већу општине Гаџин Хан да тужиљи Живковић Весни из Гаџиног Хана надокнади трошкове управног спора у износу од 7.375,00 динара.

Средства се издвајају из текуће буџетске резерве како би се измириле горе наведене обавезе.

Број: 06-400-662/19-III

У Гаџином Хану, 03.10.2019. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК ОПШТИНСКОГ ВЕЋА,

Марија Цветковић